ai4bharat/Pralekha huggingface dataset:
ప్రధాన మంత్రి కార్యాలయం
ఆసియా క్రీడలు-2023లో భారత పురుషుల-మహిళల ఫుట్బాల్ జట్లు పాల్గొనబోతుండటంపై ప్రధానమంత్రి హర్షం
ఆసియా క్రీడలు-2023లో భారత పురుషుల, మహిళల ఫుట్బాల్ జట్లు పాల్గొనబోతుండటంపై ప్రధానమంత్రి శ్రీ నరేంద్ర మోదీ హర్షం ప్రకటించారు. చైనాలోని హాంగ్ ఝౌలో ఈ ఏడాది ఆసియా క్రీడలు నిర్వహిస్తున్నారు. కాగా, భారత ఫుట్బాల్ జట్లు ఈ క్రీడల్లో పాల్గొనేందుకు కేంద్ర క్రీడా మంత్రిత్వశాఖ అనుమతి ఇచ్చింది.
ఈ మేరకు అఖిలభారత ఫుట్బాల్ సమాఖ్య అధ్యక్షుడు శ్రీ కల్యాణ్ చౌబే ఒక ట్వీట్లో వెల్లడించడంపై స్పందిస్తూ పంపిన సందేశంలో:
“భారత ఫుట్బాల్ అభిమానులకు ఇదో శుభవార్త! మన యువ క్రీడాకారులలో ప్రతిభా వికాసాన్ని ఈ అనుభవం ఎంతగానో ప్రోత్సహిస్తుంది” అని ప్రధానమంత్రి పేర్కొన్నారు.
(
చట్ట, న్యాయ మంత్రిత్వ శాఖ
ఎన్నికల నిర్వహణ మరియు పరిపాలన సంబంధిత సహకారం అంశం పై భారత ఎన్నికల సంఘాని కి మరియు మాల్దీవ్స్ యొక్క ఎన్నికల సంఘాని కి మధ్య ఎంఒయు కు ఆమోదం తెలిపిన మంత్రిమండలి
ఎన్నికల నిర్వహణ కు ఏర్పాట్లు మరియు ఎన్నికల కు సంబంధించిన పరిపాలన సహకారం అంశాల పై భారత ఎన్నికల సంఘాని కి మరియు మాల్దీవ్స్ యొక్క ఎన్నికల సంఘాని కి మధ్య అవగాహన పూర్వక ఒప్పంద పత్రాన్ని  కుదుర్చుకోవాలన్న ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఎన్నికల ప్రక్రియ తాలూకు వ్యవస్థీకృతమైనటువంటి మరియు సాంకేతిక పరమైనటువంటి వికాసానికి సంబంధించిన జ్ఞానాన్ని మరియు అనుభవాన్ని ఒక పక్షాని కి మరొక పక్షం ఇచ్చి పుచ్చుకోవడం, సంస్థాగత పటిష్టీకరణ, ఇంకా సామర్థ్య నిర్మాణం, సిబ్బంది కి శిక్షణ ను ఇవ్వడం మరియు సంప్రదింపులు జరపడాన్ని క్రమం తప్పక కొనసాగించడం వంటివి దీని లో భాగం గా ఉంటాయి.
ప్రతిపాదిత ఎంఒయు ద్వైపాక్షిక సహకారాన్ని ప్రోత్సహిస్తుంది. అంతేకాకుండా, మాల్దీవ్స్ యొక్క ఎన్నికల సంఘాని కి సాంకేతిక సహకారాన్ని మరియు సామర్ధ్య నిర్మాణం లో సహాయాన్ని అందించడం, ఎన్నికల ఏర్పాట్లు మరియు ఎన్నికల సంబంధిత పాలన వ్యవహారాల లో సమన్వయం పై శ్రద్ధ తీసుకోవడం కూడా ఈ ఎంఒయు యొక్క లక్ష్యాల లో భాగం గా ఉన్నాయి.(Visitor Counter : 98
ప్రధాన మంత్రి కార్యాలయం
సాజిబూ చెరోబా సందర్భం లో మణిపుర్ ప్రజలకు శుభాకాంక్షలు తెలిపిన ప్రధాన మంత్రి
సాజిబూ చెరోబా ను పురస్కరించుకొని అందరి కి, ప్రత్యేకించి మణిపుర్ ప్రజానీకానికి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ప్రతి ఒక్కరి కి, ప్రత్యేకించి మణిపుర్ ప్రజానీకాని కి సాజిబూ చెరోబా విశిష్ట సందర్భం లో ఇవే శుభ కామన లు. రాబోయే సంవత్సరం ఆనందదాయకమైనటువంటి మరియు ఆరోగ్యప్రదాయకమైనటువంటి సంవత్సరం కావాలి అంటూ ఆ పరమాత్మ ను ప్రార్థిస్తున్నాను.’’ అని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
'ఖాదీ ప్రకృతి పెయింట్' పేరిట మోసం
బ్రాండ్ లో 'ఖాదీ' అని చేర్చరాదని ఒక సంస్థని ఆదేశించిన ఢిల్లీ హైకోర్టు
'ఖాదీ ప్రకృతి పెయింట్' పేరిట మోసపూరితంగా పెయింట్లను ఉత్పత్తి చేస్తూ విక్రయిస్తున్న ఘజియాబాద్ కు చెందిన ఒక వ్యక్తిని తక్షణం తన కార్యకలాపాలను నిలిపివేయాలని ఢిల్లీ హైకోర్టు ఆదేశించింది. ఉమేష్ పాల్ అనే వ్యక్తి జెబిఎంఆర్ ఎంటర్ప్రైజెస్ ని నిర్వహిస్తూ చట్టవిరుద్ధంగా ' ఖాదీ' అనే పేరును ఉపయోగిస్తూ ప్రజలను తప్పుదోవ పట్టిస్తూ 'ఖాదీ ప్రకృతి పెయింట్' పేరిట నకిలీ పెయింట్లను విక్రయిస్తున్నాడని హైకోర్టు గుర్తించింది. ఇటువంటి కార్యక్రమాల వల్ల ఖాదీ కి ఉన్న పేరుప్రతిష్టలను భంగం కలుగుతున్నదని హైకోర్టు పేర్కొంది.
'ఖాదీ ప్రకృతి పెయింట్'ను ఆవు పేడని ముడి పదార్థంగా ఉపయోగిస్తూ ఖాదీ మరియు గ్రామీణ పరిశ్రమలకమిషన్  వినూత్నంగా అభివృద్ధి చేసి ఉత్పత్తి చేస్తోంది. సూక్ష్మ జీవులు, బాక్టీరియా వ్యాప్తి చెందకుండా ఎక్కువకాలం పనిచేసే ఈ పెయింట్ ను 2021 జనవరి 12వ తేదీన కేంద్ర సూక్ష్మ, చిన్న, మధ్యతరహా శాఖల మంత్రి శ్రీ నితిన్ గడ్కరీ మార్కెట్లోకి విడుదల చేశారు. వినియోగదారుల నుంచి ఆదరణ లభించడంతో ఈ పెయింట్ కు దేశం అన్ని ప్రాంతాల నుంచి ఆర్డర్లు వస్తున్నాయి.
దీనిని ఒక అవకాశంగా తీసుకుని జెబిఎంఆర్ ఎంటర్ప్రైజెస్ ప్రజలను మోసం చేయడానికి నకిలీ పెయింట్లను ఉత్పత్తి చేస్తూ వీటిని 'ఖాదీ ప్రకృతి పెయింట్'పేరిట విక్రయించడం ప్రారంభించింది. దీనిని గుర్తించిన కెవిఐసి హైకోర్టులో కేసు దాఖలు చేసింది. నకిలీ వ్యాపారం చేస్తున్న జెబిఎంఆర్ ఎంటర్ప్రైజెస్ www.khadiprakritikpaint.com పేరిట ఒక వెబ్ సైట్ ను ప్రారంభించడమే కాకుండా ' ఖాదీ ప్రకృతి పెయింట్' పేరుతో పేస్ బుక్ ఖాతాను, khadiprakritikpaint[at]gmail[dot]com ఈ మెయిల్ ప్రారంభించిందని కెవిఐసి కోర్టు దృష్టికి తీసుకునివచ్చింది. వీటిని తక్షణం నిలిపివేయాలని ఆదేశిస్తూ ఉత్తర్వులు జారీచేయాలని కెవిఐసి కోరింది.
జెబిఎంఆర్ ఎంటర్ప్రైజెస్ తాను ఉత్పత్తి చేస్తున్న నకిలీ పెయింట్లను ఇండియా మార్ట్, ట్రేడ్ ఇండియా వెబ్ సైట్ల ద్వారా కూడా విక్రయిస్తున్నదని కెవిఐసి తరఫున న్యాయవాది కోర్టు దృష్టికి తీసుకునివచ్చారు. తాను ఒక ప్రభుత్వ సంస్థ అన్న గుర్తింపును పొందడానికి జెబిఎంఆర్ సంస్థ సూక్ష్మ, చిన్న, మధ్యతరహా శాఖల లోగో ను కూడా తన వెబ్ సైట్ లో ఉపయోగిస్తున్నదని కెవిఐసి ఆరోపించింది.
'ఖాదీ ప్రకృతి పెయింట్' తయారీ విక్రహక్కులను ఎవరికి ఇవ్వలేదని కెవిఐసి చైర్మన్ శ్రీ వినయ్ కుమార్ సక్సేనా స్పష్టం చేశారు.
చట్టవిరుద్ధ కార్యకలాపాలకు పాల్పడుతున్న వారిపై తమ సంస్థ చట్టపరంగా చర్యలను తీసుకుంటున్నదని శ్రీ వినయ్ కుమార్ సక్సేనా తెలిపారు. ఖాదీ పేరును దుర్వినియోగం చేసిన దాదాపు 1000 సంస్థలపై చర్యలు తీసుకున్నామని ఆయన తెలిపారు. http://delhihighcourt.nic.in/dhcqrydisp_O.asp?pn=119319&yr=2021
రక్షణ మంత్రిత్వ శాఖ
ద్వైపాక్షిక సహకారాన్ని మరింత బలోపేతం చేసేందుకు 19 జూన్ 2023న న్యూఢిల్లీలో వియత్నాం రక్షణ మంత్రితో చర్చలు నిర్వహించనున్న రక్షణ మంత్రి
వియత్నాం కేంద్ర రక్షణ మంత్రి జనరల్ ఫాన్ వాన్ గియాంగ్ 18-19 జూన్ 2023న భారత్లో పర్యటించనున్నారు.
భారత్- వియత్నాం రక్షణ సహకారాన్ని ముందుకు తీసుకువెళ్ళేందుకు జూన్ 19న న్యూఢిల్లీలో రక్షణ మంత్రి శ్రీ రాజ్నాథ్ సింగ్ తో పర్యటనలో ఉన్న మంత్రి ద్వైపాక్షిక సమావేశంలో పాల్గొననున్నారు. పరస్పర ప్రయోజనాలకు సంబంధించిన ప్రాంతీయ, ప్రపంచ సమస్యలపై అభిప్రాయాలను ఇరు పక్షాలు మార్పిడి చేసుకోనున్నాయి. భారత్లో ఉన్న సమయంలో వియత్నాం జాతీయ రక్షణ మంత్రి సాంస్కృతిక పర్యటనలో భాగంగా ఆగ్రాను సందర్శించనున్నారు.
భారత్, వియత్నాంలు సమగ్ర వ్యూహాత్మక భాగస్వామ్యాన్ని పంచుకుంటున్నాయి. ఈ భాగస్వామ్యానికి ద్వైపాక్షిక రక్షణ సంబంధాలు ముఖ్యమైన స్తంబంగా ఉంటాయి. ద్వైపాక్షిక విన్యాలు, నౌకల పర్యటనలు, ఐరాస శాంతి పరిరక్షక దళాలలో సహకారం, సామర్ధ్య నిర్మాణం & శిక్షణా కార్యక్రమాలు, ఉన్నత స్థాయి పర్యటనలు, సైన్యం నుంచి సైన్యం బదిలీలు, దళాల మధ్య విస్త్రతమైన సంబంధాలు సహా రెండు దేశాల మధ్య రక్షణ కార్యకలాపాలు బహుముఖీయమయ్యాయి.
రక్షణ మంత్రి జూన్ 2022లో వియత్నాంలో పర్యటించిన సమయంలో, 2030 దిశగా భారత్- వియత్నాం రక్షణ భాగస్వామ్యంపై ఉమ్మడి దార్శనిక ప్రకటనను, పరస్పర లాజిస్టిక్స్ మద్దతుపై అవగాహనా ఒప్పందం వంటి ప్రధానమైన, విస్త్రతమైన మార్గదర్శక పత్రాలపై సంతకాలు చేశారు. ఇవి ఇరు దేశాల మధ్య రక్షణ సహకార పరిధిని, విస్త్రతిని గణనీయంగా పెంచాయి.
సాంఘిక న్యాయం, మరియు సాధికారత మంత్రిత్వ శాఖ
అంతర్జాతీయ వరల్డ్ బుక్ ఆఫ్ రికార్డ్స్, ఆసియా బుక్ ఆఫ్ రికార్డ్స్, ఇండియా బుక్ ఆఫ్ రికార్డ్స్ లో స్థానం పొందిన దివ్యాంగుల సామూహిక యోగా
హైదరాబాద్ లోని కన్హా వెల్ నెస్ సెంటర్ లో జరిగిన యోగా ప్రదర్శనలో పాల్గొన్న కేంద్ర సామాజిక న్యాయం, సాధికారత శాఖ మంత్రి డాక్టర్ వీరేంద్ర కుమార్
అంతర్జాతీయ యోగా దినోత్సవం 2023 సందర్భంగా నిర్వహించిన సామూహిక యోగ కార్యక్రమంలో దేశవ్యాప్తంగా 20,000 మంది దివ్యాంగులు పాల్గొని యోగాసనాలు వేశారు. హైదరాబాద్ లోని కన్హా వెల్ నెస్ సెంటర్ లో జరిగిన యోగా ప్రదర్శనలో 3000 మంది దివ్యాంగులు పాల్గొన్నారు. యోగా సామూహిక ఉద్యమంలా సాగాలని కోరుతూ ప్రధానమంత్రి శ్రీ నరేంద్ర మోదీ ఇచ్చిన పిలుపుకు స్పందించి దృష్టి లోపం, వినికిడి లోపం, లోకో మోటర్స్ వైకల్యం, మేధో, అభివృద్ధి వైకల్యాలు, ఆటిజం, సెరిబ్రల్ పాల్సీ, తలసేమియా మొదలైన వైకల్యాలున్నవ్యక్తులు అంతర్జాతీయ యోగా దినోత్సవం సందర్భంగా నిర్వహించిన కార్యక్రమంలో పాల్గొన్నారు.నేషనల్ ఇన్స్టిట్యూట్ ఫర్ ద ఎంపవర్మెంట్ ఆఫ్ పర్సన్స్ విత్ ఇంటలెక్చువల్ డిజేబిలిటీస్  సహకారంతో వికలాంగుల సాధికారత విభాగం  రంగారెడ్డి జిల్లా కన్హా గ్రామంలో "కన్హా వెల్ నెస్ సెంటర్"లో నిర్వహించిన కార్యక్రమంలో సామూహిక యోగా కార్యక్రమం నిర్వహించింది. దేశవ్యాప్తంగా వికలాంగుల సాధికారత విభాగం ఆధ్వర్యంలో సామూహిక యోగా ప్రదర్శనలు జరిగాయి.
"కన్హా వెల్ నెస్ సెంటర్"లో జరిగిన కార్యక్రమానికి కేంద్ర ప్రభుత్వ సామాజిక న్యాయం సాధికారత మంత్రి డాక్టర్ వీరేంద్ర కుమార్ ముఖ్య అతిథిగా హాజరయ్యారు.ఈ సందర్భంగా ప్రసంగించిన మంత్రి ఈ రోజు దేశవ్యాప్తంగా ఏకకాలంలో యోగాను పాటిస్తున్నామని తెలిపారు. దివ్యాంగులకు యోగా వల్ల కలిగే ప్రయోజనాలు, దివ్యాంగుల కోసం ప్రత్యేకంగా రూపొందించి యోగా కార్యక్రమాలపై అవగాహన కల్పించేందుకు అన్ని జాతీయ సంస్థలు, మంత్రిత్వ శాఖ పరిధిలో పనిచేస్తున్న కాంపోజిట్ ప్రాంతీయ కేంద్రాలు వెబినార్లు నిర్వహిస్తున్నాయని మంత్రి తెలిపారు.
ఢిల్లీ, కేరళ, గుజరాత్,పశ్చిమ బెంగాల్ లాంటి 16 రాష్ట్రాలకు చెందిన 3000 దివ్యాంగులు "కన్హా వెల్ నెస్ సెంటర్"లో జరిగిన కార్యక్రమంలో పాల్గొన్నారు. పెద్ద సంఖ్యలో ఉత్సాహంతో కార్యక్రమంలో పాల్గొన్న దివ్యాంగులను మంత్రి అభినందించారు.
' యోగాను ఇప్పుడు యావత్ ప్రపంచం ఆదరిస్తుంది. ఇది నిజంగా భారతదేశానికే గర్వకారణం. యోగా అనేది స్వీయ-వైద్య అభ్యాసం. ఉత్సాహంగా పని చేయడానికి, ఎక్కువ సేపు చురుకుగా ఉండటానికి శక్తిని పెంపొందించడానికి సహాయపడుతుంది. ఇది దివ్యాంగులకు ఎంతో ప్రయోజనకరం' అని మంత్రి పేర్కొన్నారు
కేంద్ర సామాజిక న్యాయం, సాధికారత శాఖ సహాయ మంత్రి శ్రీ ఎ.నారాయణ్ స్వామి యోగా సమాజంలో సామరస్యాన్ని,సమ్మిళితత్వాన్ని తీసుకువస్తుందని అన్నారు. ప్రజలందరూ సున్నితంగా ఆలోచించే విధానాన్ని అలవరచుకుని, దివ్యాంగుల సామర్థ్యాలను గుర్తించాలని కోరారు. "మన వారసత్వం పట్ల మనమందరం గర్విద్దాం. వసుధైక కుటుంబం లో భాగం కాడానికి కొత్త దార్శనికత చూద్దాం" అని ఆయన అన్నారు
మంత్రులు ప్రతి దివ్యాంగుడిని కలుసుకుని వారి మధ్య కూర్చుని మొత్తం 45 నిమిషాల పాటు యోగా చేశారు.
ఈ కార్యక్రమంలో 200 మంది లబ్ధిదారులకు ఎడిఐపి పథకం కింద టిఎల్ఎం కిట్లు, పరికరాలు ఉచితంగా అందజేశారు.
ఎక్కువ మంది ఒక చోట చేరి యోగా చేసిన కార్యక్రమంగా అంతర్జాతీయ వరల్డ్ బుక్ ఆఫ్ రికార్డ్స్, ఏషియా బుక్ ఆఫ్ రికార్డ్స్, ఇండియా బుక్ ఆఫ్ రికార్డ్స్ లో దివ్యాంగులు చేసిన యోగా నమోదయ్యింది.
ప్రధానమంత్రి శ్రీ నరేంద్ర మోదీ ఆన్ లైన్ లైవ్ సందేశం విని దివ్యాంగులు మరింత ఉత్సాహంగా యోగా చేశారు.
కార్యక్రమం పూర్తయిన తర్వాత పాల్గొన్న వారందరికీ సర్టిఫికెట్లు జారీ చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.59 కోట్ల డోసులు  అందించారు
గత 24 గంటల్లో 1,34,455 డోసులు అందించారు
దేశవ్యాప్త క్రియాశీల కేసుల సంఖ్య 1,771
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 135 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,50,892 కు పెరిగింది.
గత 24 గంటల్లో 89 కొత్త కేసులు నమోదయ్యాయి.
రోజువారీ పాజిటివిటీ రేటు 0.07%
వారపు పాజిటివిటీ రేటు 0.08%
గత 24 గంటల్లో చేసిన 1,29,504 కొవిడ్ పరీక్షలతో కలిపి ఇప్పటివరకు 91.64 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 48.93 కోట్లు దాటిన టీకా డోసుల పంపిణీ
కోలుకున్నవారి శాతం 97.37%
గత 24 గంటల్లో 42,982 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,11,076); మొత్తం కేసుల్లో 1. 29%
రోజువారీ పాజిటివిటీ 2.58%; 10 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 48.93 కోట్లు దాటింది. 57,21,937 శిబిరాల ద్వారా మొత్తం 48,93,42,295 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 37,55,115 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,21,218
|
|
రెండో డోస్
|
|
79,16,997
|
|
కోవిడ్ యోధులు
|
|
మొదటి డోస్
|
|
1,80,12,481
|
|
రెండో డోస్
|
|
1,15,34,779
|
|
18-44 వయోవర్గం
|
|
మొదటి డోస్
|
|
16,64,37,738
|
|
రెండో డోస్
|
|
1,02,76,584
|
|
45-59 వయోవర్గం
|
|
మొదటి డోస్
|
|
10,90,91,506
|
|
రెండో డోస్
|
|
4,09,44,600
|
|
60 ఏళ్ళు పైబడ్డవారు
|
|
మొదటి డోస్
|
|
7,72,63,332
|
|
మొదటి డోస్
|
|
3,75,43,060
|
|
మొత్తఁ
|
|
48,93,42,295
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటి దాకా 3,09,74,748 మంది కోలుకున్నారు. గత 24 గంటలలో 41,726 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.37% అయింది.
గత 24 గంటలలో దేశవ్యాప్తంగా 42,982 కొత్త కేసులు నమోదయ్యాయి. 39 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
ప్రస్తుత దేశవ్యాప్తంగా చికిత్సలో ఉన్నవారు 4,11,076 మంది. చికిత్సలో ఉన్న కేసులు మొత్తం పాజిటివ్ కేసులలో 1.29% మాత్రమే
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 16,64,030 పరీక్షలు జరపగా ఇప్పటిదాకా చేసిన మొత్తం పరీక్షలు 47.48 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.37% కాగా రోజువారీ పాజిటివిటీ 2.58% అయింది. వరుసగా 59 రోజులుగా ఇది 5% లోపే ఉంటోంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.19 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.98 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,19,02,325
|
|
అందుబాటులోని నిల్వలు
|
|
5,98,12,040
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.19 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.98 కోట్లకు పైగా  డోసులు అందుబాటులో ఉన్నాయి.
సాంఘిక న్యాయం, మరియు సాధికారత మంత్రిత్వ శాఖ
మరల ఉపయోగించే వీలున్న మాస్కులను సరఫరాచేసిన ఢిల్లీ రోటరీ క్లబ్
ఈ మాస్కులు లాక్డౌన్ సమయంలో ఇళ్ళలో తయారు చేయబడినవి
భారత ప్రధాని శ్రీ నరేంద్ర మోడీ గారి పిలుపునుందుకుని కొవిడ్-19 సంక్షోభ సమయంలో దేశ ప్రజలకు సహాయం చేయడానికి రోటరీ క్లబ్
ఆఫ్ ఢిల్లీ హెరిటేజ్ వారు పత్రికా సమాచార కార్యాలయం వారి సమన్వయంతో సుమారు 50,000 మరల ఉపయోగించే వీలు కలిగిన మాస్కులను సరఫరా చేస్తున్నారు.
ఈ మాస్కులు లాక్డౌన్ సమయంలో టైలర్లు తమ ఇంటి నుండి తయారు చేసినవి, వీటిని ఈ రోజు సమాచార ప్రసార కార్యాలయం
ప్రిన్సిపల్ డైరెక్టర్ జనరల్ శ్రీ కులదీప్ సింగ్ ధట్వాలియా సరఫరా చేసారు, కాగా ఈ కార్యక్రమాన్ని రోటరీ క్లబ్ ఆఫ్ ఢిల్లీ హెరిటేజ్ వారి తరఫున పిఐబి అదనపు డిజి శ్రీ రాజీవ్ జైన్ సమన్వయపరచారు.
ఈ మాస్కులను ప్రెస్ క్లబ్ ఆఫ్ ఇండియా సెక్రెటరీ జనరల్ శ్రీ అనంద్ కుమార్ గారికి అందజేసారు, ప్రెస్ అసోసియేషన్ ప్రధాన కార్యదర్శి
శ్రీ సి.కె. నాయక్ మరియు సిఐఎస్ఎఫ్ ఉప కమాన్డెంట్ శ్రీ సందీప్ మన్హాస్ గార్లు జాతీయ మీడియా సెంటర్ వద్ద ఈ కార్యక్రమానికి హాజరయ్యారు.
కేంద్ర ఆరోగ్య శాఖ మరియు ఇతర సంస్థల భాగస్వామ్యంతో రోటరీ ఢిల్లీ హెరిటేజ్ వారు ఈ సరఫరా కార్యక్రామాన్ని చేపట్టగా సమీప భవిష్యత్తులో ఢిల్లీ పోలీసు వారు కూడా ఈ కార్యక్రమంలో భాగస్వాములు కానున్నారు. గ్రేట్ ఇండియా ఫౌండేషన్ అధ్యక్షులు శ్రీ నవీన్ కుమార్ గారు కూడా సుమారు 40,000 మాస్కులను సరఫరా చేసారు మరియు ఈ ముగ్గురు గ్రహీతలకు తమ పానీయాలను అందించారు.
(Visitor Counter : 148
యువజన వ్యవహారాలు, క్రీడల మంత్రిత్వ శాఖ
ఫిట్ ఇండియా క్విజ్ పోటీల్లో పాల్గొంటున్న అట్లెట్లను ప్రోత్సహించిన శ్రీ అనురాగ్ ఠాకూర్
ఫిబ్రవరి 10 నుంచి ప్రారంభం అవుతున్న ఫిట్ ఇండియా క్విజ్ పోటీల్లో పాల్గొంటున్న విద్యార్థులను కేంద్ర యువజన, క్రీడల శాఖ మంత్రి శ్రీ అనురాగ్ సింగ్ ఠాకూర్ అభినందించి విజయం సాధించాలని ఆకాంక్షించారు. దేశంలో మొట్టమొదటిసారిగా నిర్వహిస్తున్న ఫిట్ ఇండియా క్విజ్ పోటీలలో దేశం లోని 36 రాష్ట్రాలు/కేంద్రపాలిత ప్రాంతాలలోని 189 జిల్లాలకు చెందిన 360 పాఠశాలలు పాల్గొంటున్నాయి.
ఫిట్ ఇండియా కార్యక్రమంలో ప్రతి ఒక్కరూ పాల్గోవాలని ప్రధానమంత్రి శ్రీ నరేంద్ర మోదీ రెండు సంవత్సరాల కిందట సూచించారని శ్రీ అనురాగ్ సింగ్ తెలిపారు. ప్రధానమంత్రి ఇచ్చిన పిలుపును స్ఫూర్తిగా తీసుకుని తొలిసారిగా ఫిట్ ఇండియా క్విజ్ నిర్వహిస్తున్నామని అన్నారు. ఇండియా స్కూల్ ఫిట్నెస్ , స్పోర్ట్స్ క్విజ్ పేరిట వీటిని నిర్వహిస్తున్నామని అన్నారు. పోటీలలో పాల్గొంటున్న విద్యార్థులను మంత్రి అభినందించారు.
ప్రాధమిక రౌండ్ లో పాల్గొని విజయం సాధించిన విద్యార్థులు రాష్ట్ర స్థాయి పోటీలకు అర్హత సాధించారని అన్నారు. పోటీలో విజయం విజయం సాధించి తమ పాఠశాల, జిల్లా, రాష్ట్రానికి గుర్తింపు గౌరవం తేవాలని ఆయన విద్యార్థులకు సూచించారు.
రాష్ట్ర స్థాయి పోటీలు వెబ్ ఆధారిత పోటీలుగా జరుగుతాయి. ఒకో రౌండ్ లో 8 నుంచి 32 బృందాలు పోటీ పడతాయి. విజేతలు రాష్ట్ర స్థాయి విజేతలుగా నిలుస్తారు. ఈ పోటీలను యువజన సర్వీసులు, క్రీడల మంత్రిత్వ శాఖ, ఫిట్ ఇండియా సోషల్ మీడియాలో వెబ్ కాస్ట్ అవుతుంది. పోటీల్లో 3.25 కోట్ల రూపాయల నగదు బహుమతి అందించడం జరుగుతుంది. దీనిని క్విజ్ వివిధ స్థాయిల్లో విజేతలుగా నిలిచే పాఠశాలలు, విద్యార్థులకు అందిస్తారు.
శ్రీ అనురాగ్ సింగ్ ఠాకూర్ తో పాటు అనేకమంది క్రీడాకారులు క్విజ్ లో పాల్గొంటున్న విద్యార్థులను అభినందించి విజయం సాధించాలని ఆకాంక్షించారు. టోక్యో ఒలింపిక్స్ లో వెండి పతకం సాధించిన మీరాబాయి చాను క్విజ్ లో పాల్గొంటున్న వారిని అభినందించారు. విద్యార్థులు ప్రతిభ కనబరిచి తొలిసారిగా నిర్వహిస్తున్న ఫిట్ ఇండియా క్విజ్ పోటీలను విజయవంతం చేయాలని టోక్యో పారాలింపిక్స్ పతక విజేత శరద్ కుమార్ అన్నారు. పోటీల్లో పాల్గొంటున్న వారిలో ప్రతిభ కనబరిచిన వారు విజేతలుగా నిలుస్తారని, ప్రతి ఒక్కరూ విజయం సాధించేందుకు కృషి చేయాలని టేబుల్ టెన్నిస్ క్రీడాకారుడు మాణిక బాత్రా అన్నారు.
క్విజ్ ప్రాథమిక పోటీలలో 13,502 పాఠశాలలకు చెందిన 36,299 మంది విద్యార్థులు పాల్గొన్నారు. బాలబాలికలు పోటీల్లో ఉత్సాహంగా పాల్గొన్నారు. ప్రాథమిక పోటీలో ఉత్తరప్రదేశ్ నుంచి వచ్చిన ఇద్దరు విద్యార్థులు మొదటి స్థానంలో నిలిచారు. గ్రేటర్ నోయిడా ఢిల్లీ పబ్లిక్ స్కూల్ విద్యార్థి దివ్యాన్షు ఛమోలీ మొదటి స్థానాన్ని, వారణాసి సన్ బీమ్ పాఠశాల విద్యార్థి శశ్వత్ మిశ్రా ద్వితీయ స్థానాన్ని సాధించారు. మూడవ స్థానంలో కర్ణాటక బెంగుళూరు బాల్డ్విన్ బాలికల పాఠశాల విద్యార్థి అర్కమిత్ర నిలిచారు.
రాష్ట్ర స్థాయి పోటీల్లో విజేతలుగా నిలిచిన 36 పాఠశాల బృందాలు జాతీయ స్థాయి పోటీలకు అర్హత సాధిస్తాయి. వీటిని ఈ ఏడాదిలో నిర్వహించడం జరుగుతుంది. స్టార్ స్పోర్ట్స్ ఇతర సామాజిక మాధ్యమాలలో ఈ పోటీలు ప్రసారం అవుతాయి.
పౌర విమానయాన మంత్రిత్వ శాఖ
గుజరాత్లో విమానయాన మౌలిక సదుపాయాల బలోపేతం కోసం ఆ రాష్ట్ర ముఖ్యమంత్రికి శ్రీ జ్యోతిరాదిత్య సింధియా లేఖ
గుజరాత్లో విమానయాన మౌలిక సదుపాయాలను బలోపేతం చేయడానికి వ్యక్తిగతంగా చొరవ తీసుకోవాలని అభ్యర్థిస్తూ, ఆ రాష్ట్ర ముఖ్యమంత్రి శ్రీ విజయ్ రూపానీకి పౌర విమానయాన శాఖ మంత్రి శ్రీ జ్యోతిరాదిత్య సింధియా లేఖ రాశారు. పెరుగుతున్న ప్రయాణీకుల రద్దీకి తగ్గట్లుగా వచ్చే 4-5 ఏళ్లలో దేశంలోని విమానాశ్రయాల అభివృద్ధి, విస్తరణకు రూ.20,000 కోట్లను మంత్రిత్వ శాఖ ఖర్చు చేస్తోంది.
గుజరాత్లో విమానయాన రంగానికి సంబంధించిన వివిధ ప్రాజెక్టుల అమలుపై ప్రభావం చూపుతున్న ఈ క్రింది సమస్యలను శ్రీ సింధియా శ్రీ రూపానీ దృష్టికి తీసుకొచ్చారు:ఏబీ-320 రకం విమానాల నిర్వహణకు అనువుగా మార్చడానికి భావ్నగర్ విమానాశ్రయానికి 490.36 ఎకరాలు అవసరం.నగరం వైపు మౌలిక సదుపాయాల అభివృద్ధికి జామ్నగర్ విమానాశ్రయం వద్ద 17.38 ఎకరాలు అవసరం.ఏబీ-320 రకం విమానాల నిర్వహణకు అనువుగా కాండ్లా విమానాశ్రయాన్ని మార్చడానికి 322.85 ఎకరాలు అవసరం.రన్ వేను విస్తరించడానికి, ఏబీ-320 రకం విమానాల నిర్వహణకు అనుకూలంగా మార్చడానికి పోర్బందర్ విమానాశ్రయానికి 434.5 ఎకరాలు అవసరం.ప్రాథమిక అవసరాలు, సమాంతర టాక్సీ ట్రాక్ కోసం వడోదర విమానాశ్రయానికి 18.33 ఎకరాలు అవసరం.క్యాట్-I అప్రోచ్ లైటింగ్ వ్యవస్థ, రన్ వే పొడిగింపు కోసం సూరత్ విమానాశ్రయానికి 96.93 ఎకరాల భూమి అవసరం. 2వ రన్వే అభివృద్ధి కోసం 2100 ఎకరాల భూమిని కేటాయించాలని కూడా రాష్ట్ర ప్రభుత్వాన్ని కేంద్ర మంత్రి అభ్యర్థించారు.సబర్మతి రివర్ ఫ్రంట్, కెవాడియా మధ్య ఆగిన సీ ప్లేన్ కార్యకలాపాల పనులను పూర్తి చేయాలని రాష్ట్ర ప్రభుత్వాన్ని అభ్యర్థించారు.'రీజినల్ ఎయిర్ కనెక్టివిటీ ఫండ్ ట్రస్ట్' లో వీజీఎఫ్ వాటాగా రాష్ట్ర ప్రభుత్వం రూ.47 లక్షలు బకాయి ఉంది.
వ్యవసాయ మంత్రిత్వ శాఖ
అగ్రికల్చరల్ రీసెర్చ్ – నేషనల్ డైరీ రీసెర్చ్ ఇన్స్టిట్యూట్ 19వ స్నాతకోత్సవంలో పాల్గొన్న భారత రాష్ట్రపతి
భారత రాష్ట్రపతి, శ్రీమతి ద్రౌపది ముర్ము ఈరోజు  హర్యానాలోని కర్నాల్లో గల ఇండియన్ కౌన్సిల్ ఆఫ్ అగ్రికల్చరల్ రీసెర్చ్ - నేషనల్ డైరీ రీసెర్చ్ ఇన్స్టిట్యూట్  19వ స్నాతకోత్సవంలో పాల్గొని ప్రసంగించారు. ఈ సందర్భంగా రాష్ట్రపతి మాట్లాడుతూ.. మన దేశ ఆహార, పౌష్టికాహార భద్రతకు భరోసా కల్పించడంలో పాడి పరిశ్రమ కీలక పాత్ర పోషిస్తుందన్నారు. డెయిరీ రంగం దేశ జీడీపీకి 5 శాతం వాటాను అందిస్తోందని తెలిపారు. భారతదేశంలోని సుమారు 8 కోట్ల కుటుంబాలకు ఈ రంగం జీవనోపాధిని అందిస్తుందని వివరించారు. అందువల్ల, దేశ సమగ్రాభివృద్ధిలో ఎన్డీఆర్ఐ వంటి సంస్థలు ముఖ్యమైన పాత్ర పోషిస్తాయన్నారు. ఆవులు మరియు ఇతర పశువులు భారతీయ సమాజం, సంప్రదాయాలలో అంతర్భాగమని రాష్ట్రపతి అన్నారు. అధిక పాలను ఇచ్చే గేదెలు మరియు ఆవుల క్లోన్లను ఉత్పత్తి చేసే సాంకేతికతను ఎన్డీఆర్ఐ అభివృద్ధి చేసిందని ఆమె ఆనందం వ్యక్తం చేశారు. ఇది పశువుల పాల ఉత్పత్తి సామర్థ్యాన్ని పెంపొందిస్తుందని, రైతుల ఆదాయాన్ని పెంచుతుందని ఆమె అన్నారు. భారతీయ ఆహారం మరియు సంస్కృతిలో పాలు మరియు పాల ఉత్పత్తులు ఎల్లప్పుడూ అంతర్భాగమని రాష్ట్రపతి అన్నారు. ప్రపంచంలోనే అత్యధికంగా పాలను ఉత్పత్తి చేసే దేశం భారతదేశం అని అన్నారు. కానీ, పాల ఉత్పత్తులకు పెరుగుతున్న డిమాండ్తో సవాళ్లను ఎదుర్కొంటున్నామని తెలిపారు. దీంతో పాటు నాణ్యమైన పశుగ్రాసం లభించడం, వాతావరణ మార్పుల పశువులకు వచ్చే వ్యాధులు వంటి సవాళ్లను కూడా డెయిరీ రంగం ఎదుర్కొంటోందని అన్నారు. పాల ఉత్పత్తి, పాడిపరిశ్రమలను నిలకడగా మార్చడం మన ముందున్న సవాలు అని అన్నారు. జంతు సంక్షేమాన్ని దృష్టిలో ఉంచుకుని పర్యావరణ అనుకూలమైన మరియు వాతావరణ-స్మార్ట్ టెక్నాలజీలను అవలంబించడం ద్వారా పాడి పరిశ్రమను అభివృద్ధి చేయడం మనందరి బాధ్యత అని తెలిపారు. డైరీ ఫామ్ల నుండి గ్రీన్హౌస్ వాయు ఉద్గారాలను తగ్గించేందుకు ఎన్డీఆర్ఐ వివిధ సాంకేతికతలను ప్రోత్సహిస్తోందని గుర్తించడం పట్ల ఆమె సంతోషం వ్యక్తం చేశారు. దీనితో పాటు, బయోగ్యాస్ ఉత్పత్తి వంటి క్లీన్ ఎనర్జీపై కూడా ఎన్డీఆర్ఐ ఉద్ఘాటిస్తోంది. భారతదేశంలో పాడి పరిశ్రమ నిర్వహణలో మహిళలు ముఖ్యపాత్ర పోషిస్తున్నారని రాష్ట్రపతి అన్నారు. మహిళలను స్వావలంబన చేయడంలో ఈ రంగం చాలా ముఖ్యమైన పాత్ర పోషిస్తుంది. అందువల్ల విద్య, శిక్షణ, నైపుణ్యాభివృద్ధిలో వారికి మరిన్ని అవకాశాలు కల్పించాల్సిన అవసరం ఎంతైనా ఉందని డెయిరీ రంగంలో వెంచర్లను నెలకొల్పేందుకు మహిళలకు సులభమైన రుణాలు మరియు మార్కెట్ యాక్సెస్ కూడా కల్పించాలని అభిలషించారు.
రాష్ట్రపతి ప్రసంగాన్ని వీక్షించేందుకు దయచేసి ఇక్కడ క్లిక్ చేయండి -
(Visitor Counter : 51
మంత్రిమండలి
భారతదేశాని కి, ఆస్ట్రియా కు మధ్య ఎంఒయు కు ఆమోదం తెలిపిన మంత్రివర్గం
రహదారి సంబంధిత మౌలిక సదుపాయాల కల్పన రంగం లో సాంకేతిక విజ్ఞాన సహకారం అంశం పై భారత ప్రభుత్వ రోడ్ ట్రాన్స్ పోర్ట్ & హైవేస్ మంత్రిత్వ శాఖ కు, ఆస్ట్రియా ప్రభుత్వ రవాణా, నూతన ఆవిష్కరణ మరియు సాంకేతిక విజ్ఞాన మంత్రిత్వ శాఖ కు మధ్య అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రభావం:
ఈ ఎంఒయు రెండు దేశాల మధ్య రహదారి రవాణా, రహదారులు/ హైవేస్ సంబంధిత మౌలిక సదుపాయాల అభివృద్ధి, నిర్వహణ మరియు పరిపాలన, రహదారి భద్రత, ఇంకా ఇంటెలిజెంట్ ట్రాన్స్పోర్ట్ సిస్టమ్స్ రంగం లో ద్వైపాక్షిక సహకారం కోసం దక్షత కలిగిన నెట్ వర్క్ ను ఏర్పాటు చేసేందుకు ఉద్దేశించింది.
ఈ ఎంఒయు రిపబ్లిక్ ఆఫ్ ఇండియా కు, రిపబ్లిక్ ఆఫ్ ఆస్ట్రియా కు మధ్య సంబంధాల ను మరింత పటిష్టం చేయడమే కాకుండా, ఉభయ దేశాల మధ్య దీర్ఘకాలం గా కొనసాగుతున్న ద్వైపాక్షిక సంబంధాల తో పాటు వ్యాపార పరమైనటువంటి మరియు ప్రాంతీయ పరమైనటువంటి సమన్వయాన్ని కూడా పెంపొందించనుంది.
ప్రయోజనాలు:
రహదారి రవాణా రంగం లో భారత-ఆస్ట్రియా ద్వైపాక్షిక సహకారం ఇరు పక్షాల కు ప్రయోజనకరం గా ఉంటుంది. రెండు దేశాల మధ్య ఇప్పటి కే నెలకొన్న సత్సంబంధాలు మరింతగా వర్ధిల్లడానికి ప్రతిపాదిత ఎంఒయుసహకరిస్తుంది.
పూర్వరంగం:
1949వ సంవత్సరం లో రెండు దేశాల కు మధ్య ద్వైపాక్షిక సంబంధాలు ఏర్పాటైన నాటి నుండి ఆస్ట్రియా తో భారతదేశాని కి చక్కని దౌత్య సంబంధాలు ఏర్పడ్డాయి. రెండు దేశాలు కూడాను పరస్పరం స్నేహ పూర్వకమైనటువంటి ఆర్థిక మరియు దౌత్య సంబంధాల చరిత్ర ను పంచుకొంటున్నాయి. రహదారులు మరియు హైవేస్ రంగం లో ఆస్ట్రియా అత్యాధునిక సాంకేతిక పరిజ్ఞానాల ను కలిగి ఉంది. వీటిలో ఇలెక్ట్రానిక్ టోల్ సిస్టమ్స్, ఇంటెలిజెంట్ ట్రాన్స్పోర్టేశన్ సిస్టమ్స్, వాహనాల రాకపోకల నిర్వహణ వ్యవస్థ లు, సొరంగ మార్గాల పర్యవేక్షణ వ్యవస్థ లు, జియో మ్యాపింగ్, ఇంకా కొండ చరియల పరిరక్షణ చర్యలు ముఖ్యమైనవి.
(
సాంఘిక న్యాయం, మరియు సాధికారత మంత్రిత్వ శాఖ
లాక్ డౌన్ సమయంలో దివ్యాంగులకు కనీస సహాయ సేవలు అందేవిధంగా చర్యలు తీసుకోవాల్సిందిగా హోం మంత్రిత్వశాఖను కోరిన డిపార్టమెంట్ ఆఫ్ ఎంపవర్మెంట్ ఆఫ్ పర్సన్స్ విత్ డిజబిలిటీస్ 
పామాజిక న్యాయం , సాధికారత మంత్రిత్వశాఖకు చెందిన డిపార్టమెంట్ ఆఫ్ ఎంపవర్మెంట్ ఆఫ్ పర్సన్స్ విత్ డిజబిలిటీస్ , లాక్ డౌన్ సమయంలో దివ్యాంగులైన వారికి కనీస మద్దతునిచ్చే సేవలు కల్పించే విధంగా చర్యలు తీసుకోవాలని సూచించింది.
(ఇందుకు సంబంధించి హోం మంత్రిత్వశాఖ కార్యదర్శిక ఒక లేఖ రాస్తూ , సంక్షోభ సమయాలలో దివ్యాంగుల పరస్థితి ఇబ్బందికరంగా ఉంటుందని తెలిపింది. వారి వైకల్యాన్ని దృష్టిలో ఉంచుకుని వారికి తగిన మద్దతు రక్షణ కొనసాగించాలన్నారు. వీరిలో చాలామంది తమ రోజువారి జీవికకు కేర్ టేకర్లపైన, పని వారిపైన ఆధాపరడి ఉన్నారని తెలిపింది. లాక్ డౌన్ సమయంలో దివ్యాంగులకు సేవలు అందించే వారు వీరి ఇళ్లకు చేరుకోవడానికి ఇబ్బందులు పడుతున్నట్టు తమ దృష్టికి వచ్చిందని తెలిపింది.
సామాజిక దూరం నిబంధనలు పాటించడం తప్పనిసరి అయినప్పటికీ, అదేసమయంలో అత్యవసర సహాయ చర్యలు అందుబాటులో ఉండే విధంగా చర్యలు తీసుకోవాల్సిన బాధ్యత ప్రభుత్వంపై ఉందని తెలిపింది.
దివ్యాంగులకు సేవలు అందించే వారు, పనివారికి ప్రాధాన్యతా పద్ధతిన పాస్ లు మంజూరు చేసే విధంగా అధికార యంత్రాంగానికి ఆదేశాలు జారీ చేయాలని లేఖ రాశారు. అవసరమైతే దివ్యాంగులకు సంబంధించిన వ్యవహారాలు చూసే వారినుంచి సమాచారాన్ని సరిచూసుకోవచ్చని తెలిపింది. దివ్యాంగులకు సంబంధించి ఆయా ప్రాంతాలలో అవసరాలను తెలుసుకునేందుకు పెద్ద ఎత్తున ప్రచారం కల్పించే విధంగా స్థానిక పోలీసులను ఆదేశించాలని కోరారు.